**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.13/1(prot. Nr.1, 13.§) |

Par Liepājas valstspilsētas pašvaldības

īpašumā vai valdījumā esošo nekustamo

īpašumu medību tiesību izsoles rezultātu

apstiprināšanu

Lai apstiprinātu izsoles rezultātus, pamatojoties uz likuma “Par valsts un pašvaldību finanšu līdzekļu un mantas izšķērdēšanas novēršanu” 2.panta pirmo daļu un 5.panta pirmo daļu, Pašvaldību likuma 10.panta pirmās daļas 16.punktu un 73.panta ceturto daļu, Medību likuma 1.panta 9. un 10.punktu, 9.panta pirmo daļu un 29.panta otro daļu, Ministru kabineta 2014.gada 22.jūlija noteikumu Nr.421 “Medību noteikumi” 13., 14. un 15.punktu, Liepājas valstspilsētas pašvaldības domes 2022.gada 10.novembra saistošajiem noteikumiem Nr.22 “Par medībām Liepājas valstspilsētā”, Liepājas valstspilsētas pašvaldības domes 2022.gada 18.augusta lēmumu Nr.313/12 (prot. Nr.12, 13.§) “Par Liepājas valstspilsētas pašvaldības īpašumā vai valdījumā esošo nekustamo īpašumu medību tiesību izsoles noteikumiem” un ar 2022.gada 22.decembra lēmumu Nr.445/16 (prot. Nr.16, 21.§) “Par grozījumu 2022.gada 18.augusta lēmumā Nr.313/12 “Par Liepājas valstspilsētas pašvaldības īpašumā vai valdījumā esošo nekustamo īpašumu medību tiesību izsoles noteikumiem”” apstiprināto medību tiesību nomas izsoles noteikumu 27.punktu, izskatot MEDNIEKU KLUBA “GRĪZUPE” 2023.gada 9.janvārī pulksten 14.04 iesniegto pieteikumu dalībai Liepājas valstspilsētas pašvaldības īpašumā vai valdījumā esošo nekustamo īpašumu medību tiesību izsolē, Liepājas valstspilsētas pašvaldības domes Vides aizsardzības fonda komisijas 2023.gada 11.janvāra lēmumu (sēdes protokols Nr.1) un pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības īpašumā vai valdījumā esošo nekustamo īpašumu medību tiesību 2023.gada 11.janvāra izsoles rezultātus.

2. Uzdot Liepājas valstspilsētas pašvaldības izpilddirektoram parakstīt līgumu ar MEDNIEKU KLUBU “GRĪZUPE” (reģistrācijas Nr.40008038172; juridiskā adrese: “Ceplīši”, Medzes pagasts, Dienvidkurzemes novads) par medību tiesībām Liepājas valstspilsētas pašvaldības īpašumā vai valdījumā esošajos nekustamajos īpašumos uz 5 (pieciem) gadiem, nosakot nosolīto nomas maksu 0,42 EUR (nulle *euro* 42 centi) par vienu hektāru gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja MEDNIEKU KLUBS “GRĪZUPE” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas medību tiesību līgumu neparaksta, šis lēmums zaudē spēku.

4. Liepājas valstspilsētas pašvaldības domes priekšsēdētāja vietniekam kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Medību koordinācijas komisijas locekļiem, Vides aizsardzības fonda komisijas locekļiem, Sabiedrisko attiecību un mārketinga daļai, MEDNIEKU KLUBAM “GRĪZUPE” |